Jaume Jorba
jaume.jorba@gmail.com 2020

# Comptes

# Editor de comptes

Els vostres comptes de correu es poden afegir, actualitzar, i esborrar utilitzant l'editor de comptes. Per a obrir-lo, feu clic al botó de menú de l'aplicació Geary a la finestra principal sobre la llista de carpetes i, a continuació, feu clic al menú emergent Comptes.

Per a canviar l'ordre en el qual es mostren els comptes a la llista de carpetes, feu clic i arrossegueu el compte l'editor de comptes, o seleccioneu un compte mitjançant la tecla Tab, aleshores premeu les tecles Ctrl↑ i Ctrl↓ per a reposicionar el compte a la posició seleccionada.

# Afegeix comptes

Geary automàticament utilitzarà qualsevol compte de correu electrònic que hàgeu afegit des del panell Comptes en línia de la Paràmetres del GNOME. Si no teniu comptes a Comptes en línia, se us demanarà que afegiu un compte la primera vegada que executeu Geary.

Per a afegir comptes addicionals, obriu l'editor de comptes i, a continuació, trieu el proveïdor de correu electrònic adequat de la llista que hi ha a la part inferior de la finestra. En el cas dels proveïdors suportats pels Comptes en línia, s'obrirà la Paràmetres del GNOME i se us demanarà la informació de configuració. En el cas d'altres proveïdors , Geary us demanarà informació del compte. Un cop introduïda, feu clic a Crea i un cop comprovada la informació del compte, s'afegirà.

# Actualitzar els comptes existents

Per a actualitzar els comptes existents, obriu l'editor de comptes i trieu el compte que voleu actualitzar. Geary mostrarà la configuració del compte, des d'on podreu afegir i eliminar adreces de correu electrònic del remitent, editar la vostra signatura de correu electrònic i diversos altres paràmetres.

Les opcions de Baixa els missatges us permet configurar quant correu es descarregarà i emmagatzemarà localment. Geary només pot utilitzar el correu electrònic local quan es mostren i cerquen converses.

Per a editar la configuració del servidor del compte, desplaceu-vos fins a la part inferior de la finestra i feu clic a Configuració del servidor. Es mostrarà la configuració del servidor i podreu editar-les. Un cop modificades, feu clic a Aplica i Geary validarà la configuració, i aleshores s'actualitzarà el compte. Noteu que els comptes afegits via el panell Comptes en línia de la Configuració de GNOME no poden tenir canviat el nom, la seguretat, el registre o la contrasenya.

La casella de selecció Desa l'esborrany del missatge al servidor controla si l'editor desarà còpies dels missatges de correu electrònic escrits a la carpeta Esborranys. Si es desactiva, no podreu desar els esborranys dels missatges quan es tanqui l'editor.

La casella de selecció Desa els missatges enviats al servidor controla si Geary desarà les còpies de correu electrònic enviades a la carpeta Enviats. Si es desactiva, no podreu veure cap dels missatges de correu electrònic que hàgiu enviat, tret que el servidor els desi automàticament.

# Suprimir comptes

Els comptes afegits mitjançant el panell Comptes en línia de la Paràmetres del GNOME s'han d'eliminar des d'allà. Per a fer-ho, obriu Comptes en línia, seleccioneu el compte, i feu clic a Suprimeix.

Per a eliminar un compte afegit a través de Geary, obriu l'editor de comptes i trieu el compte que voleu suprimir. Geary us mostrarà la configuració del compte. Desplaceu-vos fins a la part inferior de la finestra i feu clic a Suprimeix el compte. Se us demanarà que confirmeu que elimineu el compte. Un cop confirmat, si canvieu d'opinió, encara podeu recuperar el compte fent clic a Desfés a la finestra emergent de notificació, o teclejant Ctrl U.